16.   כתב תביעה למשמורת
בבית-המשפט לענייני משפחה

ב_________
בעניין:

1. _________ ת"ז _________




2. _________ ת"ז _________ (קטין-תינוק)




הקטין באמצעות אימו אפוטרופסותו הטבעית




הגב' _________ הנ"ל




שניהם על-ידי בא-כוחם עורך-דין _________



מרח' ____________ עיר ___________



טל' ____________ פקס' ___________
("התובעים")




נ ג ד




_______________ ת"ז ___________



מרח' ___________ עיר ___________



טל' ___________ פקס' ___________
("הנתבע")

מהות התביעה: משמורת.

כתב התביעה

מבוא:

1.
התובעת 1 (להלן: "התובעת") והנתבע נישאו זל"ז כדמו"י ביום ____________ ומנישואין אלו נולד להם ביום _________ התובע מס' 2 (להלן: "התובע"-"הילד") בתובענה דנן ואשר הינו כיום קטין-תינוק בן ________ לערך. 

2.
הצדדים נישאו זל"ז לאחר מספר חודשים קצר בו הכירו ו_________ לאחר פטירת אימו של הבעל. היה זה הבעל אשר לחץ על התובעת להינשא בבהילות ממש.

3.
התובעת ריחמה מאוד על הנתבע, בהיותו יתום מאם. בתקופה זו היה הנתבע במשבר נפשי עמוק ובחרדה, והתובעת ראתה לעצמה זכות לסייע לנתבע לצאת ממשבר זה אשר סברה כי נגרם לנוכח פטירת אימו.

4. 
לימים הוברר לתובעת כי טעתה מאוד בבחירתה וכי הנתבע שינה את עורו ואת פניו מיד לאחר הנישואין. הוברר לתובעת כי הנתבע הינו אדם עצבני ביותר הנוהג להתפרץ על כל מעשה שטותי או לא שטותי. הנתבע נהג לצעוק על התובעת, לעלוב בה, לקללה, להשפילה בפני בני משפחתו, ואף להרים עליה יד ולהכותה מידי פעם בפעם. הנתבע נהג בתובעת כשפחה וזלזל בה זלזול גמור.

5.
התובעת אשר התביישה מהוריה ומבני משפחתה, העדיפה לא לספר על מעללי הנתבע בה ובחרה להחריש תוך שהיא מקבלת את הסבל בלית-ברירה ומבלי לשתף ו/או ליידע את בני משפחתה על מעלליו של התובע בה כאמור.

6.
היה זה אביו של הנתבע אשר ידע על התנהגות בנו כלפי התובעת, והוא היה נוהג לנסות להרגיע את בנו תוך שהוא מצדיק את התובעת. אבי הנתבע היה תומך בנתבע כספית ונותן לו כספים על ימין ועל שמאל הכל כדי שהנתבע יירגע וינהג עם התובעת ברוך, אהבה והתחשבות.

7.
אט אט הוברר לתובעת כי הנתבע הינו עצבני ברמה מסוכנת ועל-מנת להרגיע את עצמו נהג ונוהג לשתות כדורי ___________, ברם הנתבע בולע כדורים כאלה בכמויות ליום על-מנת להרגיע את עצמו. המצב הגיע לכדי כך שהנתבע התמכר לכדורים אלה ואין הוא יכול לחיות בלעדיהם.

8.
מיותר לציין כי לצורך רכישת הכדורים הנתבע מוציא כספים רבים ממש ברמה של צריכת סמים ממש.

9.
מיד לאחר הנישואין ובמשך כשלוש שנים הנתבע לא עבד וישב בבית. הנתבע לא עשה מאומה נהג לרבוץ בבית, לעשן, לשתות קפה ולשתות את הכדורים. בין לבין היה נוהג לריב להשפיל ולהעליב את התובעת כל אימת שביקשה ממנו כי יצא לעבוד וכי יעשה משהוא עם עצמו.

10.
הנתבע העדיף את הבטלה והשעמום אשר הובילו אותו לעשות שטויות של ממש מעבר לייחסו המשפיל, המעליב כלפי התובעת.

11.
הנתבע אשר מתיימר להציג עצמו כאדם דתי וחרדי החל לגלוש דרך מכשיר הפלפון הנייד באינטרנט ולצ'טט עם נשים נשואות. לימים הוברר לתובעת מפיו כי דרך הצ'ט האינטרנטי הוא הכיר אישה נשואה ואשר לו היו יחסים אינטימיים עימה.

12.
הנתבע הביע חרטה על מעשיו בפני התובעת. ברם, הלכה למעשה הוא מעולם לא חדל לגלוש באינטרנט האמור ולתובעת חשש כבד כי עדיין הינו מנהל יחסים אינטימיים עם נשים נשואות אחרות.

13.
בכל אותו פרק זמן שהנתבע לא עבד נהג אביו של הנתבע לפרנס את המשפחה להפריש לצדדים סך של              כ_________ ש"ח לחודש מידי חודש בחודשו כמעט. במצב זה לא היה לנתבע כל מוטיבציה ו/או רצון להתאמץ לחפש ולמצוא עבודה כל שהיא.

14.
במהלך פרק הזמן עשתה התובעת ניסיון להיכנס להריון דבר שלא עלה יפה לנוכח חיסרון הקיים בנתבע. התובעת נדרשה לבצע טיפולים מתישים ביותר על-מנת לזכות בפרי בטן, וזאת מתוך הנחה, מחשבה ותקווה כי הבאתו של ילד לאוויר העולם תשפר במעט את התנהגותו ויחסו של הנתבע כלפיה.

15.
ואכן התובעת נכנסה להיריון וממנו נולד לבסוף הילד התובע אשר נכון ליום הגשת תובענה זו הינו בן כחודשיים ומחצה. 

16.
עוד יוער, כי הנתבע נהג למנוע מאת התובעת לצאת ולבקר את הוריה ו/או חברותיה והוא יצר מצב לפיו ניתק הוא את התובעת כליל מקשר עם בני המשפחה ו/או החברות שלה. הנתבע מעדיף להסתגר בביתו להימנע מלצאת עד כמה שניתן מחוץ לבית. התנהגותו זו של הנתבע מעוררת חשד כבד באשר למצבו הבריאותי ו/או מהנפשי של הנתבע.

17.
גם לאחר שנולד התובע, הנתבע לא שינה את דרכיו ומעלליו. הנתבע הפך להיות עצבני יותר, התרחק הוא מהאישה והילד. הנתבע לא תרם מאומה לגידולו של הילד ולא התעניין בו כלל. נהפוך הוא, עוד בטרם נולד התובע אמר הנתבע לתובעת כי "אני שונא את הילד הזה, הוא נוצר בצורה לא טבעית".
המשבר:

18.
המשבר הרציני והמסוכן ביותר, פרץ בין הצדדים, בלילה שבין יום _________לחודש ___________. בלילה זה התובע-התינוק, סבל מכאבי בטן עזים לנוכח גזים שהיו לו. כתוצאה מכך התובע לא חדל מלבכות. הנתבע אשר שמע את בכיו של התינוק נכנס ללחץ והחל לצעוק על התובעת כי תשתיק אותו.

19.
התובעת עשתה את הכל אשר לאל ידה להרגיע את התינוק. ברם, התינוק המשיך לבכות. בכי התינוק הוציא את הנתבע משלוותו. הנתבע ניגש לחדר השינה שם שהו התובעים. נטל לידיו את התינוק והחל לצעוק עליו "תשתוק כבר או שאני אשתיק אותך". צעקות הנתבע על התינוק אך הלכו וגברו תוך שהוא אוחז בו ביד אחת וביד השניה הוא קפץ את אגרופו אל מול פני התינוק תוך שהוא צועק עליו "תשתוק תשתוק אני אפוצץ אותך ואת אמא שלך".

20.
התובעת קפאה במקומה לנוכח המראה של בנה חסר הישע המצוי בידי אביו המאיים "לחסלו" אם הוא לא ישתוק. רק בכיו של התינוק עוררו אותה לפעול במיידי. התובעת פנתה אל הנתבע ברוך וביקשה ממנו כי יירגע וכי ייתן לה את הילד היא תדאג שהוא לא יבכה ותוך בכי ושכנועים נאות הנתבע להחזיר את הילד לתובעת תוך שהוא ממשיך לצעוק כלפיה כי אם הוא לא יחדל לצעוק הוא יחסל אותו.

21.
התובעת נטלה את בנה מידי הנתבע רצה עמו לחדר השינה והגיפה אותו במפתח. התובעת אשר חששה לשלומו של התינוק ועל חייו ניסתה בכל מאודה להרגיעו, אולם זה המשיך לייבב מן הסתם מכאבי הבטן מהם סבל, מחד, ולבטח מצעקותיו ההיסטריות והמאיימות של אביו כלפיו.

22.
משראה הנתבע כי התינוק אינו חדל מלבכות, דפק הוא בחוזקה מאיימת על דלת חדר השינה מספר רב של פעמים תוך שהוא צועק כלפי התובעת כי תפתח לו את הדלת, והוא כבר ידאג להרגיע את הילד בדרך שלו. התובעת בכתה והתחננה כלפי הנתבע כי יחדל מאיומיו וכי ילך לישון בסלון והיא תדאג להרגיע את התינוק. 

23.
איך שהוא בשעות הקטנות של הלילה נרגע התינוק והנתבע נרדם.

24.
בבוקר בהזדמנות הראשונה החליטה התובעת כי למען שלומו של התובע ושלומה שלה היא עוזבת את בית המגורים ועוברת לבית הוריה. התובעת חשה כי היא והתובע מאויימים באופן ודאי ביותר וכי שהיה במחיצתו של הנתבע הינה סכנת נפשות של ממש לחייה ולחייו של הקטין. התובעת איבדה את בטחונה בנתבע דבר שהוכח אף בהמשך כנכון, מוחשי ואמיתי.

25.
מאז עזבה התובעת את בית מגורי הצדדים כ_____________ לערך. הנתבע לא עשה כל צעד של ממש להרגיע את התובעת ו/או להצטער על מעשיו ו/או לנסות לבוא ולראות את הקטין וכו'. הנתבע הסתגר בביתו והחל להציק ולהטריד את התובעת טלפונית כל יום בעשרות טלפונים תוך שהוא מאיים עליה, על הוריה, על אחיותיה, על אחיה.

26. 
הנתבע החל לאיים במסווה ובגלוי על התובעת ועל בני משפחתה. הוא החל לקללם טלפונית מידי יום ביומו בעשרות טלפונים. כאשר מכשיר הטלפון של התובעת היה כבוי או שהיא כבר לא ענתה לו נהג הנתבע להעביר לה עשרות הודעות SMS. בהודעות אלה איים עליה הנתבע ועל הוריה. אמר שהוא קילל אותם על הקבר של אחיו וכי הוא ביקש בקשה מיוחדת על המשפחה שלה וכו'. 

27.
ויוער, מאחר ואת חשבונות הטלפון הסלולרי משלם אביו של הנתבע הנתבע השתלט על המשיבון הפלאפוני של התובעת וכן דאג כי הודעות ה- SMS יועברו לתיבת הדואר האלקטרוני של אחיו.

28.
במצב שנוצר קיים חשש של ממש לשלומם של התובעים ולא מן הנמנע מלערב את רשויות הרווחה, מחד, ולהורות על הסדרי ראיה מיוחדים של האב את הקטין תחת פיקוח והשגחה של רשויות הרווחה באמצעות לשכת קשר. בשום פנים ואופן אין לאפשר לנתבע לראות את התינוק בגפו ולבדו.

29.
בנסיבות העניין ראוי כי הקטין יהיה בחזקתה ובמשמורתה של התובעת וזאת למען שלומו ובטחונו של הקטין. ובהתחשב בעובדה כי הקטין הננו תינוק בין יומו ממש. 

30.
הנתבע במצבו איננו מסוגל לראות את הקטין לחבקו ו/או לנשקו ואין לדבר בשלב זה על האפשרות כי הקטין יהיה במחיצתו בגפו בכל צורה ודרך. לפיכך הנתבע איננו ראוי לשמש לקטין זה כאב בשלב זה כל עוד לא הובטח שלומו ובטחונו של הקטין מפניו.

יש להורות במידת הצורך על מסוגלות הורית לנתבע על-מנת לעמוד על הסכנה המוחשית הקיימת לשלומם של התובעים, מחד, ולהסדרי הראיה של התובע עם הנתבע, מאידך, אם בכלל.

סמכות בית-המשפט:

31.
לבית-המשפט נכבד הסמכות העניינית והמקומית לדון בתובענה לאור, בין היתר, מקום מגורי הצדדים.

32.
לפיכך מתבקש כב' בית-המשפט לזמן הנתבע לדין להורות ולחייבו כדלקמן:


א.
כי התובע יהיה בחזקתה ובמשמורתה הבלעדית של התובעת.


ב.
להורות על הנתבע לבצע בדיקת מסוגלות הורית. 


ג.
להימנע מלהציק ו/או להטריד ו/או לאיים ו/או להפחיד וכו' את התובעים או מי מהם וכן מלהתקרב אליהם שלא באמצעות ליווי אדם נוסף.


ד.
לאשר את הצווים הזמניים שינתנו בתיק זה.


ה.
לשלם לתובע הוצאות המשפט ושכר-טרחת עורך-דין כדין + מע"מ כדין.






_________________




__________, עורך-דין






בא-כוח התובעת

